**LAZDIJŲ MOKYKLOS-DARŽELIO ,,VYTURĖLIS“ DIREKTORIAUS** **2017METŲ VEIKLOS ATASKAITA**

1. **BENDROJI INFORMACIJA**

**1. Bendra informacija** **apie įstaigą.** Lazdijų mokykloje-darželyje „Vyturėlis“ (toliau – mokykla-darželis) vykdomos ikimokyklinio, priešmokyklinio ir pradinio ugdymo programos. Mokiniai turi galimybę pasirinkti neformaliojo švietimo ir kryptingo meninio ugdymo užsiėmimus, kuriuose dalyvaudami tenkina meninio, kūrybinio ir kultūrinio, pažintinio, sveikatos ir sporto ugdymosi poreikius. 2017 metais neformaliojo švietimo veikloje dalyvavo 80 mokinių (tai sudaro 66 % visų mokinių), kryptingo meninio ugdymo užsiėmimus lankė 156 ikimokyklinio, priešmokyklinio amžiaus vaikai ir pradinių klasių mokiniai (tai sudaro 59 % visų vaikų).

2017 m. sausio 1 d. mokykloje-darželyje pagal pradinio ugdymo programą mokėsi 109 mokiniai, 40 priešmokyklinio, 104 ikimokyklinio amžiaus vaikai, 2017 m. rugsėjo 1 d. mokėsi 121 pradinių klasių mokinys, 24 priešmokyklinio, 121 ikimokyklinio amžiaus vaikas.

Mokykliniais autobusais pavežami 17 mokinių (13 % ), maršrutiniais autobusais pavežami 15 mokinių (11,4%). 2017 m. nemokamas maitinimas buvo skirtas 38 mokiniams (29 % ).

Vykdytos prevencinės programos „Obuolio draugai“, „Zipio draugai“, „Įveikiame kartu“ integruotos į klasės valandėles (priešmokyklinėje grupėje – į veiklas).

Etatų skaičius neviršija Lazdijų rajono savivaldybės tarybos nustatyto etatų maksimalaus skaičiaus. Iš mokinio krepšelio lėšų 2017 m. sausio 1 d. buvo finansuojama 15,57 etato, iš savivaldybės biudžeto lėšų – 26,35. 2017 m. rugsėjo 1 d. iš mokinio krepšelio lėšų finansuojama 15,96 etato, iš savivaldybės biudžeto lėšų – 27,95 etato. Užtikrinant pradinio ugdymo plano vykdymą, mokykloje-darželyje buvo naudota valstybės biudžeto specialioji tikslinė dotacija (mokinio krepšelio lėšos), planas įvykdytas 100 %. Įstaigai skirti 2017 m. biudžeto asignavimai panaudoti pagal nustatytą paskirtį įstaigos programoms vykdyti, neviršijant asignavimų sumų ir pirmiausia apmokant kreditinius įsiskolinimus. Lėšos panaudotos racionaliai, taupiai ir efektyviai.

**2. Mokyklos-darželio veikla įgyvendinant tikslus ir uždavinius.** 2017 m. sausio 1 d. mokykloje-darželyje dirbo 5 pradinių klasių mokytojai, 2 užsienio (anglų) kalbos mokytojai, 1 tikybos mokytojas, 3 kryptingo meninio ugdymo mokytojai, 3 pailgintos dienos grupės auklėtojai. Iš viso 14 pedagogų, įgijusių aukštąjį išsilavinimą. 6 mokytojos turėjo mokytojo metodininko, 4 – vyresniojo mokytojo, 4 – mokytojo kvalifikacines kategorijas.

2017 m. rugsėjo 1 d. buvo sukomplektuotos 6 klasės. Dirbo 6 pradinių klasių mokytojai, 2 užsienio (anglų) kalbos mokytojai, 1 tikybos mokytojas, 4 kryptingo meninio ugdymo mokytojai ir 3 pailgintos dienos grupės auklėtojai. Iš viso 16 pedagogų, įgijusių aukštąjį išsilavinimą. 7 mokytojai turėjo mokytojo metodininko, 5 – vyresniojo mokytojo, 4 – mokytojo kvalifikacines kategorijas.

2017 m. pagalbą mokyklos-darželio ugdytiniams teikė šie švietimo pagalbos specialistai: logopedas (1 etatas), socialinis pedagogas (1 etatas), psichologas (0,2 etato), specialusis pedagogas (0,25 etato). Su didelių specialiųjų ugdymosi poreikių turinčiais vaikais dirbo 2 mokytojo padėjėjai (1,375 etato).

2017 metais sausio 1 d. penkiose ikimokyklinio ugdymo grupėse dirbo 10 ikimokyklinio ugdymo auklėtojų (8 etatai), 1 auklėtojas anglų kalbos mokymui (0,56 etato). 1 auklėtojas turėjo metodininko, 3 – vyresniojo auklėtojo, 6 – auklėtojo kvalifikacines kategorijas. Su priešmokyklinio amžiaus vaikais dirbo 4 priešmokyklinio ugdymo pedagogai (2,21 etato). 1 iš jų turėjo metodininko, 2 – vyresniojo auklėtojo, 1 – auklėtojo kvalifikaciją.

2017 metais rugsėjo 1 d. šešiose ikimokyklinio ugdymo grupėse dirbo 11 ikimokyklinio ugdymo auklėtojų (9,6 etatai), 1 auklėtojas anglų kalbos mokymui (0,56 etato). 1 auklėtojas turėjo metodininko, 3 – vyresniojo auklėtojo, 7 – auklėtojo kvalifikacines kategorijas. Su priešmokyklinio amžiaus vaikais dirbo 2 priešmokyklinio ugdymo pedagogai (1,6 etato). 1 iš jų turėjo vyresniojo auklėtojo, 1 – metodininko kvalifikaciją.

2016-2017 mokslo metais mokykloje-darželyje 1-4 klasėse buvo ugdomi 7 specialiuosius poreikius turintys mokiniai, 3 ikimokyklinio ir priešmokyklinio amžiaus vaikai, kuriems buvo pritaikytos Bendrosios programos bei individualizuotos. 2017 m. 48 vaikai turėjo kalbos ir kalbėjimo sutrikimus ir gavo logopedo pagalbą.

2017 m. į užsienį gyventi ir mokytis išvykusių mokinių nebuvo, tačiau 1 klasę iš užsienio sugrįžo 1 mokinė. 3 pailgintos dienos grupes lankė 80 mokinių.

2017 metais įstaigoje dirbo šie aptarnaujančio personalo darbuotojai: direktoriaus pavaduotojas ūkiui (1 etatas), sekretorius (1 etatas), teisės ir personalo specialistas (1 etatas), bibliotekininkas (0,50 etato), informacinių technologijų ir ryšių sistemų specialistas (0,50 etato), sandėlininkas (1 etatas), septyni auklėtojo padėjėjai (6,50 etato), vyresnysis virėjas (1 etatas), trys virėjai (2,5 etato), stalius-santechnikas (1 etatas), elektrikas (0,25 etato), kiemsargis (1 etatas), keturi valytojai (2,75 etato).

Mokytojai aktyviai dalyvavo kvalifikacijos tobulinimo renginiuose, o įgytomis žiniomis ir gebėjimais dalijosi su kolegomis, taikė praktinėje veikloje, rengė darbus konkursams, parodoms. Tobulino bendrąsias, dalykines kompetencijas. Mokytojai pritaiko ugdymo turinį taip, kad kiekvienas mokinys pagal savo poreikius ir išgales bręstų kaip asmenybė. Daugiau dėmesio buvo skiriama individualizuotam mokymui, ugdymo diferencijavimui. Vyko ugdomasis konsultavimas. Stebėtos ir aptartos pamokos individualiai su mokytojais. Mokytojai pravedė 14 atvirų ir integruotų pamokų bei veiklų. Siekiant geresnių ugdymosi rezultatų ir pažangos ugdymo turinys perteikimas taikant mokymo (si) metodus, ugdančius mokinių atsakomybę bei diegiant edukacines inovacijas. Buvo vykdoma mokinių individualios pažangos stebėjimas, įsivertinimas ir aptarimas. Vyko pokalbiai mokinys-tėvai-mokytojas, kurių metu buvo aptariami mokinių ugdymosi pasiekimai ir numatomos gairės mokymo (si) spragoms pašalinti. Vykdoma standartizuotų testų analizė. Teiktos individualios ir grupines konsultacijos gabiems mokiniams ir turintiems mokymosi sunkumų.

Įgyvendinant 2017 veiklos plano tikslus ir uždavinius mokykloje-darželyje prioritetinis dėmesys buvo skiriamas ugdymo proceso kokybei ir lyderystei.Strateginis prioritetas – Ugdymo proceso kokybė. Norėdami įgyvendinti šį prioritetą išsikėlėme tikslus: „Kokybiškas ugdymas atsižvelgiant į mokinių poreikius ir gabumus – sėkmės garantas“ ir „Besimokančios, patrauklios organizacijos kūrimas“.

Siekdami tikslo „Kokybiškas ugdymas atsižvelgiant į mokinių poreikius ir gabumus – sėkmės garantas“ tobulinome mokytojų mokymo (si) proceso valdymo kompetencijas, dalyvavome mokinių standartizuotų testų patikrinime, juos analizavome ir aptarėme standartizuotų testų rezultatus, dalyvavome konkursuose ir olimpiadose bei analizavome jų rezultatus, stebėjome ir aptarėme atviras veiklas, kaip ugdomoji medžiaga pritaikoma skirtingų poreikių vaikams (mokiniams).

Įgyvendintos logopedo ir specialiojo pedagogo pagalbos mokiniams programos. Dalyvavome prevencinėse programose ir projektuose, organizavome veiklas vaikams, gabiems tiksliesiems mokslams, kūrėme ir tobulinome edukacines erdves, įsigijome vadovėlių ir mokomųjų priemonių.

Tikslas „ Kokybiškas ugdymas atsižvelgiant į mokinių poreikius ir gabumus – sėkmės garantas“ iš dalies pasiektas.

Siekdami tikslo „Besimokančios, patrauklios organizacijos kūrimas“ organizavome konkursus, parodas, amatų dienas, minėjome Lietuvai svarbias dienas, datas, organizavome respublikinę konferenciją „Senolių skrynią pravėrus“, BMT ,,tinkliuko“ susitikimus. Dalyvavome tarptautiniame „Erasmus+ ,,School can be fun“ projekte, bei gavome finansavimą dar vienam Erasmus+ ,,Be creative with Erasmus“ projektui. Įgyvendinant tarptautinius projektus įvykdyti 3 tarptautiniai mobilumai, kuriuose dalyvavo 6 mokiniai ir 6 mokytojai. Taip pat suorganizuotas 1 tarptautinio projekto partnerių susitikimas Lietuvoje, kuriuose dalyvavo 12 mokinių, 30 mokytojų. Aktyviai dalyvaujame Lyderių laikas 3 projekte. Įvyko 3 susitikimai tarptautinio projekto ,,Atverkime langus į pasaulį“. Tikslas „Besimokančios, patrauklios organizacijos kūrimas“ įgyvendintas.

**3. Pasiekimai.** Mokykloje-darželyje 2017 metais pradinio ugdymo programą baigė 34 mokiniai. Bendras mokinių mokymosi pažangumas 2016-2017 mokslo metais buvo 100 %. 2015-2016 mokslo metais – taip pat 100 %. Aukštesniuoju lygiu baigė 23 mokiniai – 20,5 % (praėjusiais mokslo metais – 20,8 %), pagrindiniu lygiu baigė 54 mokiniai – 48,2 % (praėjusiais mokslo metais – 45,6 %), patenkinamu lygiu baigė 35 mokiniai - 31,3 % (praėjusiais mokslo metais – 33,6 %.). Sumažėjo patenkinamu lygiu besimokančių mokinių 2,3 %. 0,3 % sumažėjo aukštesnįjį lygį pasiekusių mokinių, tačiau 2,6 % padaugėjo mokinių besimokančių pagrindiniu lygiu. 2016-2017 metais bendras praleistų pamokų skaičius lyginant su 2015-2016 mokslo metais padidėjo dėl mokinių sergamumo 17,6 %. Dalyvavome Nacionaliniame 2, 4 klasių mokinių pasiekimų patikrinime. Antrokų rašymo (kalbos sandaros pažinimo) rezultatai aukštesni už šalies vidurkį. Ketvirtos klasės skaitymo, rašymo ir pasaulio pažinimo pasiekimai ženkliai aukštesni už šių dalykų šalies vidurkius, matematikos šiek tiek mažesni. Rezultatai išanalizuoti kartu su mokiniais, tėvais, metodinėje grupėje ir mokytojų tarybos posėdžiuose. Priimti sprendimai tolimesnei pažangai gerinti.

2016-2017 mokslo metais mokyklos-darželio mokiniai ir mokytojai aktyviai dalyvavo įvairiuose konkursuose, projektuose, varžybose tiek rajone, tiek Respublikoje.

Anglų kalbos Kengūros konkurse dalyvavo 10 mokinių, iš jų: 6 mokiniai apdovanoti Auksinės Kengūros diplomais, 1 mokinys – Sidabrinės Kengūros diplomu, 3 mokiniai – Oranžinės Kengūros diplomais.

Lietuvių kalbos Kengūros konkurse dalyvavo 26 mokiniai, iš jų: Auksinės Kengūros diplomais apdovanoti 4 mokiniai, Sidabrinės Kengūros diplomais – 5 mokiniai, Oranžinės Kengūros diplomais – 4 mokiniai.

Gamtos Kengūros konkurse dalyvavo 6 mokiniai, visi apdovanoti padėkos raštais.

Istorijos Kengūros konkurse dalyvavo 1 mokinys, apdovanotas Auksinės Kengūros diplomu.

Matematikos konkurse ,,Pangea 2017“ dalyvavo 14 mokinių. Iš jų II etape dalyvavo 6.

Tarptautiniame informatikos konkurse „Bebras“ dalyvavo 9 mokiniai. 1 mokinys užėmė I vietą rajone.

Matematikos konkurse ,,Kengūra 2017“ „Nykštukų“ grupėje 2 mokiniai užėmė II vietą rajone, „Mažylių“ grupėje – 2 mokiniai užėmė I ir III vietas rajone.

Mokiniai dalyvavo rajoninėje 3-4 klasių matematikos olimpiadoje bei rajoniniame diktanto rašymo konkurse „Mažasis diktantas“ 4-5 klasėse. Prizinių vietų neužimta.

Pradinių klasių mokinių dailyraščio konkurse „Tau, Lietuva!“ 1 klasės mokinė, tarp pirmų klasių mokinių užėmė I vietą, 2 b klasės mokinė, tarp antrų klasių mokinių – I vietą, 3 klasės mokinė, tarp trečių klasių mokinių – I vietą.

Lazdijų rajono savivaldybės pradinių klasių mokinių meninio skaitymo konkurse „Vaikystės spalvos“ 4 klasės mokinė apdovanota II vietos diplomu.

Lietuvos liaudies kūrybos atlikėjų konkurse „Tramtatulis 2017“ rajoniniame ture dalyvavo du mokiniai. Abu mokiniai tapo laureatais rajoniniame ture ir dalyvavo regioniniame ture. 1 mokinys tapo regioninio turo laureatu ir dalyvavo nacionaliniame ture Kaune.

Konkurse ,,Šviesoforas“ rajoniniame ture užimta II vieta, zoniniame ture – II vieta. Su komanda dalyvauta respublikiniame konkurso ture.

Mokyklos-darželio komanda dalyvavo Lazdijų rajono pradinių klasių mokinių kvadrato varžybose ir užėmė III vietą, mokinių, mokytojų ir visuomenės sveikatos priežiūros specialistų konkurso „Sveikuolių sveikuoliai“ I (rajoniniame) ture – III vietą.

**4. Projektai, konkursai, konferencijos. Neakademiniai pasiekimai.** Mokyklos-darželio ikimokyklinio ir priešmokyklinio ugdymo pedagogai ieško naujų darbo formų bei metodų, įsijungia į vykdomų ir naujų projektų įgyvendinimą, įtraukdami mokyklos-darželio bendruomenę, skiria dėmesį kvalifikacijai ir praktinei veiklai tobulinti. Pedagogai keičiasi naujausia metodine bei dalykine informacija, tarpusavyje, rajono, respublikos, tarptautiniu lygmeniu dalijasi gerąja darbo patirtimi.

Šiais metais dalyvavome tarptautiniuose, respublikiniuose, Lazdijų rajono savivaldybės projektuose, konkursuose, parodose, akcijose. Buvo tęsiamas tarptautinis projektas „Atverkime langus į pasaulį“, kurio metu skleidėme ir dalijomės gerąja darbo patirtimi. Buvo suorganizuota velykinių darbų paroda Druskininkų lopšelyje-darželyje „Bitutė“, tarptautinė sporto olimpiada Seinuose, mokykloje-darželyje vyko kūrybinių darbų paroda „Kiškiukas Olimpiukas – gamtos ir sporto mylėtojas sutinka Kalėdas“. Buvo vykdyti tarptautiniai projektai: švietimo įstaigų bendruomenių ekologinio švietimo projektas „Saulėto oranžinio traukinio kelionė“, „Laimingas vaikas“, bei vaikų meno projektas „Laiškas mamai 2017“. Jų dalyviai – priešmokyklinės ir ikimokyklinių grupių vaikai, jų tėvai bei auklėtojos.

Taip pat dalyvavome respublikiniuose projektuose: Lietuvos priešmokyklinukų ir ikimokyklinukų (5–6 m.) interaktyvaus pilietiškumo ugdymo projekte „Kaip surasti Lietuvą“, konkurse „Gražinkime Lietuvą“, vaikų etninės kultūros projekte „Sunkus darbelis – gardus kąsnelis“, vaikų piešinių konkurse ,,Mano augintinis", sportinio inventoriaus iš antrinių žaliavų parodoje „Dar galiu būti naudingas sveikatos labui“, projekte ,,Laimės varpelis'', projekte „Sveikatiada“, kūrybiniuose projektuose „Rudens mandala“, „Kiaulpienių saulė“, kūrybinių darbų parodoje „Ledinė sniego gėlė“, vaikų ir jaunimo piešinių konkurse „Tradicinė Užgavėnių kaukė “, kūrybinių darbų projekte-konkurse „1000 žiedų mamai“, vaikų piešinių ir nuotraukų konkurse „Lietuvos paukščiai 2017“, piešinių konkurse „Gandrus pasitinkant 2017”, ekologiniame konkurse „Mano žalioji palangė“.

Priešmokyklinės grupės ugdytinis dalyvavo respublikiniame ikimokyklinio ir priešmokyklinio amžiaus vaikų piešinių konkurse „Kur gimėm, kur augom?“, skirtam Lietuvos Nepriklausomybės šimtmečiui.

Ikimokyklinio ir priešmokyklinio ugdymo pedagogės vykdė respublikinį projektą „Olimpinė karta“ (koordinatorė Rasa Sukackienė). Projektas įgyvendinamas pagal veiklos planą. Vyko sportinės veiklos: „Judėjimo savaitė“, „Sportas už Taiką“. Priešmokyklinio ugdymo pedagogės Rasa Sukackienė ir Astutė Stankevičienė su priešmokyklinės grupės vaikų komanda dalyvavo respublikiniame ikimokyklinių įstaigų projekte „Mažųjų olimpiada“ ir tapo 1-ojo etapo nugalėtojais Lazdijų savivaldybėje. Antrasis etapas vyko Druskininkų mieste.

Visų grupių auklėtojos ir vaikai dalyvavo Lietuvos tautinio Olimpinio komiteto organizuojamoje akcijoje „Aktyvus rugsėjis 2017 m“, Lietuvos ikimokyklinio ugdymo įstaigų projekte „Lietuvos mažųjų žaidynės 2017“.

Priešmokyklinio ugdymo grupės vaikų komanda dalyvavo Lietuvos mokinių, mokytojų ir sveikatos priežiūros specialistų konkurse „Sveikuolių sveikuoliai“ Lazdijų rajono I etape iškovojo 1-ąją vietą. Vėliau dalyvavo II etape Kėdainiuose.

Ikimokyklinio ir priešmokyklinio ugdymo pedagogės ir grupių vaikai dalyvavo respublikinėje RIUKKPA akcijoje „Rieda ratai rateliukai“ skirtai Tarptautinei dienai be automobilio paminėti. Buvo skatinamas vaikų fizinis aktyvumas, organizuota netradicinė veikla, atkreiptas dėmesys į neigiamą transporto įtaką aplinkai ir žmonių sveikatai.

Ikimokyklinio ir priešmokyklinio ugdymo grupių ugdytiniai dalyvavo įvairiuose rajoniniuose renginiuose: raiškiojo skaitymo konkurse „Vieversėliai“, Lietuvos vaikų ir moksleivių – lietuvių liaudies kūrybos atlikėjų – konkurso ture „Tramtatulis“, renginyje-akcijoje „Suteik naują gyvenimą“, parodoje – konkurse „Žiemos puokštė“, piešinių parodoje-konkurse „Dzūkijos piliakalniai“, kuriame Emilė Vabuolaitė pelnė žiūrovų simpatijų prizą I-oje amžiaus grupėje.

Organizuoti tradiciniai, šventiniai, pramoginiai renginiai, akcijos, parodos: akcijos „Globokime paukštelius“, „Savaitė be patyčių“, „Tolerancijos diena“, „Olimpinė diena“, „Košės diena“, kūrybinių darbų ir piešinių parodos: „Rieda rieda margutis“, „Už viską tau dėkojam mama“‚ „Daržovių ir vaisių pokštai“, „Iš mano rankelių“, „Kalėdinė eglutė“, rytmečiai: „Lietuvos šalelėj skamba mūs dainelės“, „Seku seku pasaką“, „Vaidinkime ir žaiskime kartu“, „Žiedlapiais sninga vaikystės kieme“, „Į mokyklą opa-pa“, „Balta Kalėdų pasaka“.

Mokyklos-darželio mokytojai nuolat tobulina savo kvalifikaciją, dalyvaudami kursuose ir seminaruose, projektinėse veiklose, skleidžia gerąją patirtį mokykloje-darželyje, Lazdijų rajono bei kitų rajonų pedagogams. 2017 metais pradinių klasių mokytojos kartu su mokiniais dalyvavo įvairiuose projektuose, konkursuose, parodose, organizavo veiklas, kėlė kvalifikaciją, ieškojo naujų darbo metodų bei formų ir taikė jas savo darbe.

2017 metais buvo vykdyti Lazdijų rajono savivaldybės finansuojamų programų projektai: gabiems muzikai mokiniams skirtas projektas „Muzikuoju kitaip“, vaikų ir paauglių nusikalstamumo prevencijos programos projektas „Sporto akademija“ bei vaikų vasaros poilsio stovyklos programos projektas „Senosios Lietuvos paslaptys“.

Mokykla-darželis nuo 2013 metų yra projekto „Visa Lietuva skaito vaikams“ dalyvė. Mokykloje nuolat organizuojami įvairūs su skaitymu susiję renginiai, kuriais siekiama skatinti mokinių norą domėtis knyga, gebėti suvokti išgirstą ar skaitomą tekstą, jį analizuoti, dalintis savo patirtais išgyvenimais ir emocijomis.

Organizuota respublikinė pradinių klasių mokinių konferencija „Senolių skrynią atvėrus 2017“. Joje pranešimą „Pažadinta pasaka“, kurioje pranešimą skaitė 2 klasės mokinė.

Dalyvavome tradicinius šokius puoselėjančių Lietuvos mokyklų konkurse „Visa mokykla šoka“, kurį koordinavo mokytoja Gitana Kolkienė. Buvome apdovanoti diplomu.

Mokytojos organizavo seminarą pradinių klasių mokytojams „Kaip paįvairinti tradicinę pamoką“. Visos mokyklos mokytojos vedė atviras pamokas mokyklos pedagogams ir Erasmus+ programos dalyviams iš užsienio, atvirą lietuvių kalbos pamoką rajono mokytojams 2 klasėje vedė mokytoja Aušra Tamkevičienė.

Berniukų choras, vadovaujamas muzikos mokytojos Astos Slančiauskienės, dalyvavo XVII festivalyje-akcijoje „Lietuvos berniukai prieš smurtą ir narkomaniją“ 2017 Pasvalyje, Dzūkų šventėje Alytuje, Lietuvos vakarų krašto dainų šventėje Klaipėdoje.

**5. Vadovo veikla formuojant ir keičiant įstaigos kultūrą, bendradarbiavimas su socialiniais partneriais.** Nuolatos rūpinuosi mokyklos-darželio įvaizdžio formavimu, ugdymo proceso organizavimu. Ugdymo proceso organizavimas grindžiamas tarpdalykinės integracijos ryšiais ir mokytojų bendradarbiavimu, todėl bendravimo ir bendradarbiavimo plėtra tiek mokykloje-darželyje, tiek socialinėje aplinkoje yra nuolatinio rūpesčio objektas. Vidaus dokumentuose aiškiai apibrėžiau vadovų, mokytojų, švietimo pagalbos specialistų, pedagogų, klasių vadovų, personalo ir mokinių teises ir pareigas, parengtas ir patvirtintas darbo užmokesčio tvarkos aprašas, atnaujinti tvarkų aprašai. Nuolat puoselėju demokratišku ir kolegialiu sprendimų priėmimu sąlygotus darbuotojų santykius, gerų santykių bendruomenėje išlaikymą, gerą mikroklimatą. Kartu su socialiniais partneriais (Lazdijų Motiejaus Gustaičio gimnazija, Lazdijų kultūros centru, Lazdijų meno mokykla, Lazdijų krašto muziejumi ir kt.) organizuojami renginiai, koncertai, pilietinės akcijos, išvykos, bei dalijamasi gerąja darbo patirtimi. Toliau tęsiamas bendradarbiavimas su Druskininkų lopšeliu-darželiu ,,Bitutė“ ir Lenkijos Respublikos Seinų darželiu Nr. 1 bei vykdomas projektas ,,Atverkime langus į pasaulį“. Tęsiamas bendradarbiavimas su Alytaus Dzūkijos pagrindine mokykla, Birštono gimnazija ir Birštono vienkiemio mokykla-darželiu. 2016-2018 metais vykdomas tarptautinis „Erasmus+ ,,School can be fun“ projektas, kurio koordinatorius – mokykla iš Slovakijos, partneriai – mokyklos iš Olandijos, Lenkijos, Portugalijos bei Lietuvos. 2017 metais pradėtas įgyvendinti Erasmus+ ,,Be creative with Erasmus“ projektas, kurio koordinatorius yra Danijos mokykla, partneriai – mokyklos iš Italijos, Ispanijos, Turkijos, Vengrijos, Lenkijos bei Lietuvos. Šių veiklų metu dalijamasi gerąja patirtimi, vedamos atviros pamokos/veiklos, taikomi inovatyvūs ugdymo (si) metodai. Kartu su viena pradinių klasių mokytoja dalyvauju Lyderių laikas 3 projekte, kuris mokyklos-darželio bendruomenei leido siekti mokinių mokymosi pažangos, inicijuoti ir vykdyti kokybinius pokyčius įstaigoje.

Mokykla-darželis savo veiklą planuoja ruošdama metų veiklos, mokslo metų ugdymo bei kiekvieno mėnesio veiklos planus. Šiems planams rengti sudarau darbo grupes, koordinuoju jų veiklą. Tobulinant įstaigos planavimo sistemą paruoštas 2018–2020 m. strateginis veiklos planas, vykdytos pamokos kokybės tobulinimo priemonės, atliktas įstaigos veiklos įsivertinimas. Pagal iškeltus metinius veiklos tikslus skatintas mokytojų bendradarbiavimas, tarpdalykinė integracija, kultūrinio sąmoningumo kompetencijos ugdymas, rūpintasi metodinių grupių veiklos tobulinimu.

Tobulinant veiklą, aktyviai mokyklos-darželio valdyme dalyvauja dvi metodinės grupės, mokytojų bei mokyklos-darželio tarybos. Šios savivaldos institucijos veikia pagal mokyklos-darželio nuostatuose nustatytus veiklos principus ir teikia siūlymus bei dalyvauja svarstymuose pagal įstaigos nuostatuose priskirtą kompetenciją. Aš, kaip mokyklos-darželio direktorė, skatinu kūrybines, pilietines mokinių, mokytojų, tėvų iniciatyvas, sudarau sąlygas jų įgyvendinimui.

**6. Pažanga. Problemos, sąlygotos vidaus ir išorės faktorių.** Mokykloje-darželyjetikslingai panaudojus finansinius, materialinius, intelektualinius išteklius patobulėjo ugdymosi aplinkos. Patobulinus ugdymosi aplinkas, įsigijus modernių priemonių pagerėjo mokinių mokymosi motyvacija, mokėjimo mokytis kompetencija. Daugiau dirbama bendradarbiaujant, konstruojant, modeliuojant, sprendžiant gyvenimiškas problemas.

Mokymasis tapo patrauklesnis, vaizdesnis, labiau motyvuojantis. Palyginus 4 klasės NMPP rezultatus pagerėjo mokėjimo mokytis rodiklis. 2016 metais 4 klasėje buvo 0,4, 2017 metais – 0,88. Pagerėjo mokyklos mikroklimato rodiklis iš 0,7 iki 1,76. Tačiau netenkina patyčių situacijos mokykloje rodiklis bei matematikos rezultatai. Išlieka ir toliau prioritetas siekti aukštesniojo lygio. Tam numatoma asmeninės mokytojų analizės, pedagoginės ir specialiosios pagalbos teikimas, pagalba gabiems mokiniams. Mokyklos-darželio patalpos iš dalies atitinka mokyklos poreikius ir higienos reikalavimus, būtina atlikti vidaus patalpų modernizavimo darbus, sutvarkyti aikštyną, atnaujinti šaligatvius, esančius prie pastato.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Tikslas.** **Kokybiškas ugdymas atsižvelgiant į mokinių poreikius ir gabumus-sėkmės garantas.** | **Planuota** | **Įvykdyta** |
| Mokinių pažangumas, proc., | 100 % | 100 % |
| Mokinių, turinčių žemus pasiekimus (patenkinamas lygis lietuvių k., matematikos, pasaulio pažinimo) mažinimas, proc. | 3 % | Matematikos padidėjo 4,2 %,Skaitymas sumažėjo 16,5 %,Rašymas sumažėjo 20,7 %,Pasaulio pažinimas padidėjo 5 %  |
| Anglų kalbos mokinių pasiekimų gerinimas, mokinių sk. | 12 | 24 |
| Specialiosios, psichologinės, socialinės pedagoginė pagalbos teikimas, proc. | 100 % | 100 % |
| Aukštesniojo lygio mokinių ugdymosi pasiekimų gerinimas, proc. | 23 % | Matematika sumažėjo 21,9 %,Skaitymas pagerėjo 10,3 %, Rašymas pagerėjo 35,1 %,Pasaulio pažinimas pagerėjo 28,3 %  |
| Prevencinių programų įgyvendinimas, vnt., | 6 | 5 |
| **1.1.** | **Uždavinys.Tobulinti ugdymo proceso planavimą ir kokybišką jo įgyvendinimą atsižvelgiant į turimus resursus, mokytojų patirtį ir pritaikymą skirtingų poreikių vaikams.** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
| **1.1.1** | 1.1.Tobulinti mokytojų mokymo (si) proceso valdymo kompetencijas | 100 % pedagogų, kėlusių kvalifikaciją ne mažiau kaip 5 kartus per metus. | Rezultatas dėl lėšų stokos nepasiektas, ne mažiau, kaip 5 kartus per metus kvalifikaciją tobulino 60% pedagogų. | Direktorius | Iki 2017-12-31 | Iki 2017-12-31 | Mokinio krepšelio lėšos (toliau – MK lėšos) 0,47 | MK lėšos 0,53 |
| **1.1.2.** | Dalyvauti mokinių standartizuotų testų patikrinime. Analizuoti ir aptarti standartizuotų testų rezultatus. | Atlikta palyginamoji mokinių testų rezultatų analizė 1kartą per metus  | Atlikta palyginamoji mokinių testų rezultatų analizė pristatyta direkcinio pasitarimo metu. | Direktorius | 2017 metų balandžio–gegužės mėn. | Iki 2017-05-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.1.3.** | Dalyvauti konkursuose ir olimpiadose, analizuoti rezultatus | Konkursuose ir olimpiadose dalyvaus ne mažiau 20% mokinių ir ne mažiau 10% užims prizines vietas  | 2017 metais Kengūrų konkursuose dalyvavo 46 mokiniai tai sudaro 43%. Matematikos Kengūros konkurse dalyvavo 32 mokiniai, anglų kalbos Kengūros konkurse – 10, lietuvių kalbos Kengūros konkurse – 26, gamtos Kengūros konkurse – 6, istorijos Kengūros konkurse – 1, tarptautiniame pradinių mokinių dailyraščio konkurse „Tau, Lietuva“ – 3 mokiniai.Prizines vietas užėmė 32% mokinių nuo visų dalyvavusiųjų konkursuose ir olimpiados skaičiaus. | Pavaduotojas ugdymui | 2017 metų vasario–kovo mėn. | Iki 2017-03-31 | Savivaldybės biudžeto (toliau – SB), skirtos mokinių vežiojimui 0,27, MK 0,2,asignavimai darbuotojų darbo užmokesčiui | SB 0,27MK 0,2 |
| **1.1.4**. | Stebėti ir aptarti atviras veiklas, kaip ugdomoji medžiaga pritaikoma skirtingų poreikių vaikams (mokiniams). | Stebėtos ir aptartos mokytojo metodininko, auklėtojo metodininko atviros veiklos, vnt., ≥4, vyresniojo mokytojo, vyresniojo auklėtojo, auklėtojo atviros veiklos, vnt., ≥4 per du metus. | Stebėta ir aptarta 14 atvirų veiklų, pravestų Erasmus+ projekto „Mokykla gali būti įdomi“ partneriams, Lazdijų savivaldybės bei Lazdijų mokyklos-darželio „Vyturėlis“ mokytojams. Stebėta ir aptarta 1 veikla, pravesta auklėtojo metodininko, 4 veiklos mokytojų metodininkų ir 9 veiklos vyresniųjų mokytojų bei auklėtojų. | Direktoriauspavaduotojasugdymui | 2017 metų vasario, spalio, gruodžio mėn. | Iki 2017-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.1.5.** | Įgyvendinti logopedo ir specialiojo pedagogo pagalbos mokiniams programas. | Pašalinti vaikų kalbos ir komunikavimo sutrikimai, proc., 18 % | Logopedo pratybas lankė 48 vaikai, iš jų 12 vaikų kalbos ir komunikavimo sutrikimai pašalinti, tai sudaro 25% nuo lankiusiųjų skaičiaus. | Vaiko gerovės komisijos pirmininkas | 2017 metų sausio-gruodžio mėn. | Iki 2017-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.1.6.** | Dalyvauti prevencinėse programose ir projektuose. | Prevencinių programų skaičius, vnt. ≥6 | Įgyvendintos 5 prevencinės programos. 1 smurto ir patyčių programa „Kurkime saugią mokyklą“, 1 vaikų ir paauglių nusikalstamumo prevencijos programa „Sporto akademija“. | Socialinis pedagogas | 2017 m. | Iki 2017-12-31 | MK lėšos,projektinės lėšos | 0,20,62 |
| **1.1.7.** | Organizuoti veiklas vaikams, gabiems tiksliesiems mokslams  | Renginių skaičius, vnt. ≥2  | Vyko 2 veiklos, skirtos ugdyti mokinių meninius ir gabumus tiksliesiems mokslams: gabių ir talentingų vaikų ugdymo programa „Muzikuoju kitaip“ ir Smalsučių diena mokykloje. | Metodinės grupės pirmininkas | 2017 metų kovo, spalio mėn. | Iki 2017 -10-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.1.8.** | Kurti ir tobulinti edukacines erdves. | Planinis remontas įstaigos patalpose, įrengtos 3 poilsio zonos pailgintų grupių mokiniams. | Atliktas planinis remontas įstaigos patalpose, iš planuotų 3 poilsio zonų pailgintų grupių mokiniams dėl lėšų stokos įsteigta 1. | Pavaduotojas ūkiui | 2017 metų birželio-rugpjūčio mėn. | Iki 2017 -08-31 | SB lėšos 1,5 | SB lėšos 1,4 |
| **1.1.9.** | Įsigyti vadovėlių ir mokomųjų priemonių. | Nupirkti matematikos, lietuvių kalbos vadovėliai 1 ir 2 klasėms 104 vnt.Nupirkta 10 planšetinių kompiuterių. | Nupirkta 10 planšetinių kompiuterių,5 mokomosios priemonės ikimokyklinukams ir jaunesniųjų klasių mokiniams, „Kelio ženklų dėlionė“,150 lietuvių kalbos vadovėlių 2 klasei „Taip“ (1-2-3 dalys),150 matematikos vadovėlių 1 klasei „Taip“ (1-2-3 dalys), 1 interaktyvios grindys, 2 1 nešiojamasis kompiuteris, 4 komplektai interaktyvių priemonių 2 STEAM parkai bei 5 vnt. Lego We.Do. | BibliotekininkasDirektorius | 2017 metų gegužės-gruodžio mėn. | Iki 2017 -12-31 |  MK lėšos skirtos mokymo priemonėms ir vadovėliams  | MK 10,78Erasmus+ projektų lėšų 3,8 |
| **2.** | **Tikslas. Besimokančios, patrauklios organizacijos kūrimas.** | **Planuota** | **Įvykdyta** |
| Dalyvaujant tarptautiniame Erasmus+ projekte bus suorganizuota kelionė į Slovakijos Respubliką, Lenkijos Respubliką. Dalyvaus 6 mokiniai ir 2 mokytojai. | 6 mokiniai,2 mokytojai | 6 mokiniai4 mokytojai (suorganizuoti 2 mobilumai, nes gautas finansavimas naujam Erasmus+ projektui) |
| Bus įvykdytas projektinis mobilumas mokykloje-darželyje ,,Vyturėlis“. Dalyvaus visa mokyklos-darželio bendruomenė. Ugdymo procese mūsų mokykloje-darželyje dalyvaus 12 mokinių ir 10 mokytojų iš Slovakijos, Lenkijos, Olandijos, Portugalijos. | 12 mokinių,10 mokytojų | 12 mokinių30 mokytojų |
| Dalyvavimas Erasmus+ projekte leis pagerinti anglų kalbos žinias ir įgūdžius. | 12 mokinių | 12 mokinių |
| Dalyvavimas Lyderių laikas3 projekte mokyklos komandai leis siekti mokinių mokymosi pažangos, inicijuoti ir vykdyti kokybinius pokyčius mokykloje-darželyje. | 2 dalyviai | 2 dalyviai |
| Bus suorganizuoti 3 susitikimai su projekto ,,Atverkime langus į pasaulį“ partneriais. | 3 susitikimai | 3 susitikimai |
| **2.1.** | **Uždavinys.Sudaryti galimybes augančiai asmenybei perimti savo šalies kultūros paveldą ir ugdyti siekį išlaikyti savo asmens ir tautos kultūros tapatumą, sudaryti galimybes pažinti kitų šalių kultūras.** |
| **2.1.1.** | Organizuoti konkursus, parodas, amatų dienas tautos kultūros paveldo tema | ≥ 2 renginiai per metus | 4 renginiai: įgyvendintas projektas „Šv. Kalėdų belaukiant“, ugdomoji pramoga „Piemenėlių džiaugsmai ir rūpestėliai“, atvira edukacinė veikla „Kai pakvimpa Kalėdom“, etnokultūros rytmetis „Suk suk ratelį“. | Direktorius,mokytojai | 2017 metų vasario–balandžio mėn. | Iki 2017-04-30 | Asignavimai darbuotojų darbo užmokesčiui,paramos lėšos 0,1  | Asignavimai darbuotojų darbo užmokesčiui |
| **2.1.2.** | Paminėti Lietuvai svarbias dienas, datas |  ≥3 renginiai per metus | 3 renginiai: sausio 13-osios, vasario 16-osios, kovo 11-osios minėjimai  | Direktorius | 2017 metų sausio 13-oji, vasario 16-oji, kovo 11-oji | Iki 2017-03-11 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.1.3.** | Respublikinės konferencijos „Senolių skrynią pravėrus“ organizavimas. | 1 konferencija per metus | 1 konferencija | Direktorius,direktoriauspavaduotojas ugdymui, mokytojai | 2017 m. | Iki 2017-11-30 | MK lėšos darbo užmokesčiui | MK lėšos darbo užmokesčiui |
| **2.1.4.** | BMT ,,tinkliuko“ susitikimai | Ne mažiau kaip 1 renginys per metus  | 1 susitikimas | Direktorius,direktoriauspavaduotojas ugdymui, mokytojai | 2017 m. | Iki 2017-12-31 | MK lėšos darbo užmokesčiui | MK lėšos darbo užmokesčiui |
| **2.1.5.** | Tarptautinio „Erasmus+ ,,School can be fun“ projekto įgyvendinimas | Dalyvaujant tarptautiniame Erasmus+ projekte bus suorganizuota kelionė į Slovakijos Respubliką, Lenkijos Respubliką. Dalyvaus 6 mokiniai ir 2 mokytojai.Bus įvykdytas projektinis mobilumas mokykloje-darželyje ,,Vyturėlis“. Dalyvaus visa mokyklos-darželio bendruomenė. Ugdymo procese mūsų mokykloje-darželyje dalyvaus 12 mokinių ir 10 mokytojų iš Slovakijos, Lenkijos, Olandijos, Portugalijos. | Suorganizuota 1 kelionė į Slovakijos Respubliką, Lenkijos Respubliką. Dalyvavo 6 mokiniai ir 2 mokytojai.Įvykdytas 1 projektinis mobilumas mokykloje-darželyje ,,Vyturėlis“. | Projekto vykdymo komanda | 2017 m. | Iki 2017-10-31 | Erasmus+ projekto lėšos0,7 | Erasmus+ projekto lėšos0,7 |
| **2.1.6.** |  Erasmus+ projektų KA1 ir KA2 įgyvendinimas  |  Gavus finansavimą projektams, bus pagerintos anglų kalbos žinios ir įgūdžiai. | Erasmus+ KA1 projektas neįgyvendintas negavus finansavimo.Pradėtas įgyvendinti Erasmus+ KA2 ,,Be creative with Erasmus“ projektas.Įvykdytas 1 mobilumas į Daniją. Dalyvavo 2 mokytojai. | Projekto vykdymo komanda | 2017 m | Iki 2017-12-31 | Erasmus+ projekto lėšos1,2 | Erasmus+ projekto lėšos1,2 |
| **2.1.7.**  | Tarptautinio projekto ,,Atverkime langus į pasaulį“ įgyvendinimas | Bus suorganizuoti 3 susitikimai su projekto ,,Atverkime langus į pasaulį“ partneriais.  | Suorganizuoti 3 susitikimai su projekto ,,Atverkime langus į pasaulį“ partneriais. | Projekto vykdymo komanda | 2017 m. | Iki 2017-12-31 | MK lėšos darbo užmokesčiui | MK lėšos darbo užmokesčiui |
| **2.1.8.** | Dalyvavimas Lyderių laikas3 projekte | Mokyklos komandai leis siekti mokinių mokymosi pažangos, inicijuoti ir vykdyti kokybinius pokyčius mokykloje-darželyje. | Direktorius ir mokytoja dalyvauja projekto Kūrybinės komandos veikloje.  | Projekto vykdymo komanda | 2017 m. | Iki 2017-12-31 | MK lėšos darbo užmokesčiui | MK lėšos darbo užmokesčiui |
| **2.2.** |  **Uždavinys. Organizuoti šviečiamuosius renginius tėvams įvairiomis vaikų ugdymo temomis.** |
| **2.2.1.** | Organizuoti atvirų durų dienas |  ≥1 renginys per metus | Organizuotos atvirų durų dienos mokykloje 1 renginys. 1 kartą per pusmetį buvo organizuojami pokalbiai, kuriuose aptariami mokinių pasiekimai ir numatomi uždaviniai, kurių mokiniai sieks, pokalbiuose dalyvavo mokytojas, vaikas ir tėvai. | Direktoriauspavaduotojas ugdymui | 2017 metų lapkričio mėn. | Iki 2017-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.2.2.** | Organizuoti tėvų susirinkimus, diskusijas, disputus, apklausas  |  ≥2 renginiai per metus | Klasėse organizuoti 2 tėvų susirinkimai per metus.Atlikta 1 tėvų, globėjų apklausa NMVA 2017, kurios rezultatai panaudoti mokyklos pažangos ir veiklos įsivertinimui 2017 m. | Direktorius,Direktoriaus pavaduotojas ugdymui, mokytojai | 2017 metų sausio–gruodžio mėn. | Iki 2017-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
|  | Asignavimai darbuotojų darbo užmokesčiui:MK 187.744SB 148.588 | Asignavimai darbuotojų darbo užmokesčiuiMK 187.744SB 148.588 |
|  | VISO: | 336.337 | 336.351,7 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Loreta Jurkonienė